钦定古今图书集成/历象汇编/庶征典/第118卷 > 元
## 钦定古今图书集成/历象汇编/庶征典/第118卷 > 元

### 世祖至元二十一年地震

按《元史世祖本纪》。至元二十一年九月甲申，京师地
震。　按《五行志》。至元二十一年九月戊子，京师地震。
按《传》云。“阳伏而不能出，阴迫而不能升。于是有地震。”
至元二十六年地震。

按：《元史世祖本纪》：“二十六年春正月丙戌，地震。”
“至元二十七年，地震。”

按《元史世祖本纪》。二十七年“二月癸未。泉州地震。丙
戌复震。八月癸巳。地大震。武平尢甚。压死按察司官
及总管府官王连等及民七千二百二十人。坏仓库
局四百八十间。民居不可胜计。己亥帝闻武平地震。
虑乃颜党入寇。遣平章政事铁木儿、枢密院塔鲁忽
带引兵五百人往视。九月戊申武平地震”　按《五行
志》。二十七年二月癸未，泉州地震。丙戌，泉州地复震。
八月癸未，武平路地大震。　按《商挺传》，挺子琥，至元
二十七年，征拜中台监察御史，属地震，琥上书言：“汉
文帝有此异而无其应，盖以躬行德化之道，在立法
任人二者而已。法不徒立，须人而行，人不滥用，惟贤
是择。”因举天下名士十馀人，帝从之，皆召用，待以不
次。

至元二十八年，地震。

按《元史世祖本纪》。“二十八年八月乙丑朔。平阳地震。
坏民庐舍万有八百二十六区。压死者百五十人。”
按《五行志》。二十八年八月“己丑。平阳路地震。坏庐舍
万八百区。”

至元二十九年，地震。

按《元史世祖本纪》：“二十九年正月壬寅，午平地震。”

### 成宗元贞元年三月壬戌地震

按《元史成宗本纪》。不载。　按《五行志》云云。

### 大德六年地震

按《元史成宗本纪》：“大德六年十二月辛酉，云南地震，
戊辰又震。”

大德七年，地震。

按《元史成宗本纪》，“七年八月辛卯夜，地震，平阳、太原
尢甚，村堡移徙，地裂成渠，人民压死者不可胜计。”九
月，平阳地震　按《五行志》：“七年八月辛卯夕，地震，太
原、平阳尢甚，坏官民庐舍十万计。平阳赵城县范宣
义郇堡徙十馀里。太原徐沟、祁县及汾州平遥、介休、
西河、孝义等县地震成渠，泉涌黑沙。汾州北城陷，长
一”里；东城陷，七十馀步大德八年，地震。

按《元史成宗本纪》，“八年正月，平阳地震不止，已修民
屋复坏。”　按《陈天祥传》，天祥拜集贤大学士，商议中
书省事，八月地震，河东尢甚，诏问弭灾之道，天祥上
章极言阴阳不和，天地不位，皆人事失宜所致。执政
者以其言切直，抑不以闻。天祥自被召还京，至是且
一岁未尝得见帝言事，常郁郁不自释，又不欲苟糜
廪禄。八年正月，移疾谢去。　按《吕戜传》，大德中，河东
关陇地震，月馀不止，戜与集贤学士萧㪺各设问答
数千言，以究其理，且移书庙堂，陈救灾弭患之道。
按《爱薛传》，爱薛授平章政事。八年，京师地震，上弗豫，
中宫召问灾异，殆下民所致耶？对曰：“天地示警，民何
与焉。”　按《郑鼎传》，鼎子制宜授大都留守。大德八年，
晋地大震，平阳尢甚，压死者众。制宜承命存恤，惧缓
不及事，昼夜倍道兼行。至则亲入里巷，抚疮痍，给粟
帛，存者赖之。

大德九年，地震。

按《元史成宗本纪》，“九年二月，平阳太原地震。四月乙
酉，大同路地震，有声如雷，坏官民庐舍五千馀间，压
死者二千馀人。怀仁县地裂二所，涌水尽黑，漂出松
柏朽木。”十二月丙子，西咸地震。　按《五行志》，九年四
月己酉〈纪作乙酉〉大同路地震，坏庐舍五千八百，压死者
一千四百馀人。怀仁县地震，二所涌水尽黑，其一广
十八步，深十五丈，其一广六十六步，深一丈。五月癸
亥，以地震，改平阳路为晋宁，太原路为冀宁。十一月
壬子，大同地震。

大德十年，地震。

按《元史成宗本纪》：“十年闰正月甲午，晋宁、冀宁地震
不止。八月壬寅，开成路地震，王宫及官民庐舍皆坏，
压死故秦王妃也里完等五千馀人。”

大德十一年，武宗即位，地震。

按《元史武宗本纪》。十一年五月甲申即位。“八月戊午。
冀宁路地震。”　按《五行志》。“十一年八月壬寅，开城路
地震。”

### 武宗至大元年地震

按《元史武宗本纪》：“至大元年六月丁酉，巩昌府陇西
宁远县地震，云南乌撒、乌蒙，三日之中，地大震者六。”
九月丙辰，中书省臣言：“夏秋之间，巩昌地震，归德暴
风雨，泰安、济宁、真定大水，庐舍荡析，人畜俱被其灾。
江浙饥荒之馀，疫疠大作，死者相枕籍，父卖其子，夫
鬻其妻，哭声振野，有不忍闻。臣等不才，猥当大任，虽
竭尽心力，而闻见浅狭，思虑不广，以致政事多舛，有
乖阴阳之和，百姓被其灾疫。愿退位以避贤路。”帝曰：
“灾害事有由来，非尔所致，汝等但当慎其所行。”十月
癸巳，蒲县、陵县地震。

至大二年，地震。

按：《元史武宗本纪》：“二年十二月壬戌，阳曲县地震，有
声如雷。”

至大三年，地震。

按：《元史武宗本纪》：“三年十二月戊申，冀宁路地震。”
“至大四年，仁宗即位，地震。”

按《元史仁宗本纪》，“四年三月庚寅即位，宁夏县地震。
七月癸未，甘州地震，大风有声如雷。闰七月甲子，宁
夏地震”　按《五行志》，“四年三月己亥，宁夏路地震。七
月癸未，甘州地震，大风有声如雷。闰七月庚子，宁夏
地震。”

### 仁宗皇庆二年地震

按《元史仁宗本纪》：“皇庆二年六月己未朔，京师地震。
癸亥，秃忽鲁等以灾异乞赐放黜，不允。丙寅，京师地
震。七月壬寅，京师地震。”

### 延祐元年地震

按《元史仁宗本纪》：“延祐元年二月戊辰，大宁路地震。
四月甲申朔，大宁路地震，有声如雷。八月丁未，冀宁、
汴梁及武安、涉县地震，坏官民庐舍，武安死者十四
人，涉县三百二十六人。十一月辛未，大宁路地震，有
声如雷。”

延祐二年，地突陷。

按《元史仁宗本纪》：“延祐二年五月乙丑，秦州成纪县
山移，是夜疾风电雹，北山南移，至夕河川，次日再移，
平地突出土阜，高者二三丈，陷没民居，敕遣官核验
赈恤。”

延祐三年，地震。

按《元史仁宗本纪》：“三年九月己未，冀宁、晋宁路地震。
十月壬午，河南路地震。”

延祐四年，地震。

按《元史仁宗本纪》：“四年正月壬戌，冀宁路地震。”　按
《五行志》：“四年正月壬戌，冀宁地震。辛卯，冀宁地震。九
月，岭北地震三日。”

延祐五年，地震。

按《元史仁宗本纪》。“延祐五年正月甲戌，懿州地震。”“二
月癸巳，和宁路地震。”“五月己卯，德庆路地震。”　按《五行志》同。

### 英宗至治二年地震

按《元史英宗本纪》：至治二年十一月己亥，御史李端
言，“‘近者京师地震，日月薄蚀，皆臣下失职所致’。帝自
责曰：‘是朕思虑不及致然’。”因敕群臣“亦当修饬，以谨
天戒。”癸卯，地震。乙卯，宣德府宣德县地屡震。帝性坚
刚明，尝以地震，减膳彻乐，避正殿，有近臣称觞以贺，
问：“何为贺，朕方修德不暇，汝为大臣不能匡辅，反为
谄耶！”斥出之。拜住进曰：“地震乃臣等失职。宜求贤以
代。”曰“毋多逊。此朕之过也。”　按《五行志》。二年九月癸
亥。地震。

### 泰定帝泰定元年地震

按《元史泰定帝本纪》，泰定元年四月庚辰，以地震，手
诏戒饬百官。十二月庚申，同州地震有声如雷　按
《五行志》：泰定元年十二月庚申，奉元路同州地震有
声如雷。　按《宋本传》，泰定元年春，除监察御史。首言
“逆贼铁失等虽伏诛，其党枢密副使阿散身亲弑逆，
以告变得不死，窜岭南。乞早正天讨。”国制：范黄金为
太宗神主。仁宗室盗竟窃去。本言：“在法，民间失盗，捕
之违期不获犹治罪。太常失典守及在京应捕官，皆
当罢去。”又言：“中书宰执，日趋禁中，固宠苟安，兼旬不
至中堂，壅滞机务。乞戒饬臣僚，自非入宿卫日，必诣
所署治事。”皆不报。逾月，调国子监丞。夏，风烈，地震，有
旨集百官杂议弭灾之道。时宿卫士自北方来者，复
遣归，乃百十为群，剽劫杀人桓州道中。既逮捕，旭灭
杰奏释之。蒙古千户使京师，宿邸中，适民间朱甲妻
女车过邸门，千户悦之，并从者夺以入，朱泣诉于中
书，旭灭杰庇不问。本适与议，本复抗言：“铁失馀党未
诛，仁庙神主盗未得，桓州盗未治，朱甲冤未伸，刑政
失度，民愤天怨，灾异之见，职此之由。”辞气激奋，众皆
耸听。

泰定二年，地震。

按《元史泰定帝本纪》，二年正月庚戌，诏谕宰臣曰：“向
者卓儿罕察苦鲁及山后皆地震，内郡大小民饥。朕
自即位以来，惟太祖开创之艰，世祖混一之盛，期与
人民共乐，常怀祗惧，灾沴之至，莫测其由。岂朕思虑
有所不及而事或僭差，天故以此示儆？卿等其与诸
司集议便民之事，其思自死罪始，议定以闻，朕将肆
赦，以诏天下。”

泰定三年，地震。

按《元史泰定帝本纪》：“三年十一月丁亥，宁夏路地震，
有声如雷，连震者四。”

泰定四年，地震。

按《元史泰定帝本纪》，“四年三月癸卯，和宁地震，有声
如雷。”“十一月辛卯，冀宁路曲阳县地震。”　按《五行志》：
“四年三月癸卯，和宁路地震如雷。八月，碉门地震，有
声如雷。昼晦，凤翔、兴元、成都、陜州、江陵等郡地同日
震。九月壬寅，宁夏地震。”

### 致和元年地震

按《元史泰定帝本纪》：“致和元年七月辛酉朔，宁夏地
震。”　按《五行志》：“致和元年十月壬寅，大宁路地震。”

### 文宗天历二年地震

按《元史文宗本纪》：“天历二年二月辛亥，庐州路合肥
县地震。十月壬寅，大宁路地震。”

### 至顺元年地震

按《元史文宗本纪》：“至顺元年九月庚辰，大宁路地震。”
“至顺二年地震。”

按：《元史文宗本纪》：“二年四月甲戌，真定武陟县地震，
逾月不止。”

至顺三年，地震。

按《元史文宗本纪》：“三年四月戊申，大宁路地震。五月
戊寅，京师地震有声。八月己酉，陇西地震。九月辛己，
是夜地震有声，来自北。”

至顺四年，地震。

按《元史文宗本纪》不载。　按《五行志》：四年四月戊申，
大宁路地震。五月戊寅，京师地震有声。八月己酉，陇
西地震。

### 顺帝元统元年地裂地震

按《元史顺帝本纪》不载。　按《五行志》，“元统元年十一
月丙申，巩昌成纪县地裂。癸卯，安庆潜山县地震。辛
亥，秦州地裂。十二月，饶州德兴县，馀干、乐平二州地
震。”

元统二年，地震。

按：《元史顺帝本纪》：“二年八月辛未，京师地震。”

### 至元元年地震

按《元史顺帝本纪》，“至元元年十二月丙子，安庆、蕲、黄
地震。”　按《五行志》：“至元元年十一月壬寅，兴国路地
震。”“十二月丙子，安庆路地震，所属宿松、太湖、潜山三
县同时俱震，庐州、蕲州、黄州亦如之。是月，饶州亦地
震。”

至元二年正月乙丑。宿松地震按《元史顺帝本纪》。不载　按五行志云云。

至元三年，地震。

按《元史顺帝本纪》，“三年八月壬午，京师地大震，太庙
梁柱裂，各室墙壁皆坏，压损仪物，文宗神主及御床
尽碎。西湖寺神御殿壁仆，压损祭器。自是累震至丁
亥方止，所损人民甚众。”癸未，河南地震　按《五行志》：
“三年八月辛亥夜，京师地震。壬午，又大震，损太庙神
主。西湖寺神御殿壁倾，祭器皆坏。”顺州、龙庆州及怀
来县，皆以辛巳夜地震，坏官民房舍，伤人及畜牧。宣
德府亦如之，遂改为“顺宁”云。

至元四年，地震。

按《元史顺帝本纪》，“四年正月丙申，以地震赦天下。二
月乙酉，奉圣州地震。七月己酉，奉圣州地大震，损坏
人民庐舍。八月辛未，宣德府地大震。丙子，京师地震，
日二三次，至乙酉乃止。”　按《五行志》：“四年春，保安州
及瑞州路新昌州地震。七月己酉，保安州地大震。八
月丙子，京师地震，日凡二三，至乙酉乃止。密州安丘
县”地震。

至元六年，地裂。

按《元史顺帝本纪》不载。　按《五行志》：“六年六月己亥，
秦州成纪县地裂。”

### 至正元年地震

按《元史顺帝本纪》：“至正元年三月己未，汴梁地震。”
“至正二年，地震裂。”

按《元史顺帝本纪》：“二年四月辛丑，冀宁路平晋县地
震，声如雷鸣，裂地尺馀，民居皆倾仆。十二月乙酉，京
师地震。”

至正三年，地震。

按《元史顺帝本纪》，“三年二月，汴梁路新郑、密二县地
震。”“十二月，胶州及属邑高密地震。”　按《五行志》：“三年
二月，钧州新郑、密县地震。”“十二月，胶州及属邑高密
地震。”

至正四年，地震。

按：《元史顺帝本纪》：“四年七月戊子朔，温州飓风大作，
海水溢，地震。八月，莒州蒙阴县地震。”

至正五年，地震。

按《元史顺帝本纪》。不载　按《五行志》。五年春。蓟州地
震。所领四县及东平汶上县亦如之。十二月乙丑。镇
江地震。

至正六年，地震。

按《元史顺帝本纪》，“六年二月，山东地震。九月戊子，邵
武地震，有声如鼓，至夜复鸣。”　按《五行志》：“六年二月，
益都路益都、昌乐、寿光三县，潍州北海县、胶州即墨
县地震。三月，高苑县地震，坏民居。九月戊午，邵武地
震。翌日，地中有声如鼓，夜复如之。”

至正七年，地震。

按《元史顺帝本纪》，“七年二月己卯，山东地震。五月，临
淄地震，七日乃止。”　按《五行志》，“七年二月，益都、临淄、
临朐，潍州之昌邑，胶州之高密，济南之棣州地震。三
月，东平路东阿、阳谷、平阴三县地震，河水动摇。五月，
临淄地又震，七日乃止。河东地坼泉涌，崩城陷屋，伤
人民。十一月，镇江丹阳县地震。”

至正九年六月，台州地震。

按《元史顺帝本纪》。不载。　按《五行志》云云。

至正十一年，地震。

按《元史顺帝本纪》，十一年四月，冀宁路属县多地震，
半月乃止。丁酉，孟州地震。　按《五行志》：“十一年四月，
冀宁路汾、忻二州，文水、平晋、榆次、寿阳四县。晋宁，辽
州之榆社，怀庆、河内、修武二县及孟州皆地震，声如
雷霆，圮房屋，压死者甚众。”八月丁丑，中兴路公安、松
滋、枝江三县峡、荆门二州地震。

至正十二年，地震。

按《元史顺帝本纪》，“十二年二月丙戌，霍州灵石县地
震。三月，陇西地震。”　按《五行志》，“十二年二月丙戌，霍
州灵石县地震。”“闰三月丁丑，陕西地震，庄浪、定西、静
宁、会州尤甚，移山堙谷，陷没庐舍，有不见其迹者。会
州公廨墙圮得弩五百馀张，长丈馀，短者九尺，人莫
能开挽。”

至正十三年，地震。

按《元史顺帝本纪》：“十三年三月，会州、定西、静宁、庄浪
等州地震。”

至正十四年，地震。

按《元史顺帝本纪》，“十四年夏四月癸巳朔，汾州介休
县地震泉涌。”七月汾州孝义县地震。十二月己酉，绍
兴路地震。　按《五行志》：“十四年十一月，宁国路地震，
所领宁国、旌德二县亦如之。”淮安路海州地震。
至正十五年地震。

按：《元史顺帝本纪》：“十五年六月丁丑，保德州地震。”
“至正十六年地震。”

按《元史顺帝本纪》。“十六年正月蓟州地震。”　按《五行
志》。“十六年春蓟州地震。凡十日。所领四县亦如之。”六月雷州地大震。

至正十七年，地陷。

按《元史顺帝本纪》。不载　按《五行志》。十七年十月。“静
江路东门地陷。”

至正十八年，地震。

按《元史顺帝本纪》。“十八年五月山东地震。”　按《五行
志》。“十八年二月乙亥，冀宁临州地震。五月益都地震。”
至正十九年地震。

按《元史顺帝本纪》。不载。　按《五行志》。“十九年正月甲
午。庆元地震。”

至正二十年，地震。

按《元史顺帝本纪》。不载。　按《五行志》。“二十年二月。延
平顺昌县地震。”

至正二十二年，地震。

按《元史顺帝本纪》。不载　按《五行志》。二十二年三月。
“南雄路地震。”

至正二十三年，地震。

按《元史顺帝本纪》。不载　按《五行志》。二十三年十二
月丁巳。“台州地震。”

至正二十五年，地震。

按《元史顺帝本纪》。不载　按《五行志》。二十五年“十月
壬申。兴化路地震。有声如雷。”

至正二十六年，地震。

按《元史顺帝本纪》：二十六年六月壬子朔，汾州介休
县地震。秋七月，徐沟县地震　按《五行志》：“二十六年
三月，海州地震如雷。七月辛亥，冀宁路徐沟县石、忻、
临三州，汾之孝义、平遥二县同日地震，有压死者。”是
月，河南府巩县大霖雨，地震。十一月辛丑，华州蒲城
县洛岸崩，壅水绝流三日。

至正二十七年，地震。

按《元史顺帝本纪》。二十七年五月，“山东地震。”　按《五
行志》，“二十七年十月丙辰，福州雷雨地震。十二月庚
午又震，有声如雷。”

至正二十八年，地震。

按《元史顺帝本纪》：“二十八年六月庚子朔，徐沟县地
震。壬戌，临州、保德州地震，五日不止。”　按《五行志》：“二
十八年六月，冀宁文水、徐沟二县，汾州孝义、介休二
县，临州保德州，隰之石楼县及陕西皆地震。”“十月辛
巳，陕西地又震。